Onderdruk vir eeue en die muishond in die Verenigde Koninkryk, het Ierland dit nooit maklik gehad nie. Die Iere is Kelte en nie Anglo-Saksers soos die Britte nie, maar soos oral waar die Britte betrokke raak, is die Iere wreed onderdruk.
As gevolg van Brittanje se rol in hulle lewens, het die land al die jare gesukkel om die mas op te kom. In 1994 het die wêreld deur middel van die uitsending van die Eurovisie se sangkompetisie vir die eerste keer die Iere gesien vir wat hulle is en nie die karikatuur wat die Britte van hulle gemaak het nie.
Nou nog word na die periode verwys as die CelticTiger. Maar met die ekonomiese insinking in 2008 het Ierland ook aan die pen gery. Nietemin is hulle weer besig om op te staan.
Dit kan nie anders as dat hierdie dansuitvoering van die Kelte, teen die agtergrond van die insigggewende artikel, mens se gedagtes op ver paaie voer nie.
En as hierdie vertoning gebeeldsend word na 600 miljoen mense wêreldwyd, mag ons eie vrye Volkstaat dalk ook ’n hupstoot ondervind in ekonomiese groei.
Selfs onder ons eie mense kom die verskynsel voor. As jy reg is, dan is jy regs. Dadelik word jy in ‘n doos geplaas. Dadelik word daar ‘n karikatuur van jou gemaak. En kyk net hoe vinnig spring die ruggraatloses op daardie wa.